​ເຍົາວະ​ຊົນລາວ​ອະ​ເມຣິກັນສະ​ແດງ​ເບຣກແດ້ນສ໌ ໃນງານມະຫະກໍາທີ່ວໍຊິງຕັນ
ກຸ່ມ​ເຍົາວະ​ຊົນລາວ​ອະ​ເມຣິກັນ​​ສະ​ແດງ​ Break Dance ໃນ​ການ​ສຫຼອງງານ​ ມະຫະກຳ Folklife Festival ທີ່ສະຖາບັນ Smithsonian ຈັດຂຶ້ນ.
ກຸ່ມເຍົາວະຊົນລາວອະເມຣິກັນທີ່ປະກອບດ້ວຍສີ່ສະມາຊິກ ດ້ວຍກັນ: ອິດສະຣິຍະພອນ ວິຣະໄຊຍະຈັກ ຫຼື ອິສຊີ Ranny Sitthideth, Krysada ຫລື Binly ແລະ Kennydy Phounsiri ຈາກ ລັດ California ທີ່ໄດ້ ມີບົດບາດມາສະແດງ Break Dance ຮ່ວມກັບຊາວ ເອເຊຍ ປາຊິຟິກກຸ່ມອື່ນໆນໍາ ໃນການສຫຼອງງານມະ ຫະກຳ Folklife Festival–Asian Fusion ຄັ້ງທີ່ 44 ທີ່ທາງພິພິດທະພັນ Smithsonian ເປັນເຈົ້າ ພາບຈັດຂຶ້ນໃນຂົງເຂດ Washington DC ລະຫວ່າງ ວັນທີ່ 3-5 ເດືອນກໍລະກົດ ນີ້ ຊຶ່ງທາງກຸ່ມໄດ້ໃຫ້ VOA ສໍາພາດກ່ຽວກັບການມາປະກອບສວ່ນໃນຄັ້ງນີ້ວ່າ: /ອິດສະຣິຍະພອນ ວິຣະໄຊຍະຈັກ/ ດີໃຈທີ່ໄດ້ເປັນຕົວແທນຂອງປະຊາຄົມລາວເຂົ້າມາ ປະກອບສ່ວນ ມາສະແດງ Break Dance ຮວ່ມກັບຊາວເອເຊຍ ປາຊິຟິກກຸ່ມອື່ນໆນໍາ ໃນການສຫຼອງງານມະຫະກຳ Folklife Festival–Asian Fusion ຄັ້ງທີ່ 44 ທີ່ທາງພິພິດທະພັນ Smithsonian ຈັດຂຶ້ນ ນີ້ກໍເປັນຄັ້ງທຳອິດທີ່ພວກເຮົາໄດ້ມາໃນນາມ ປະຊາຄົມລາວ ທີ່ໄດ້ມີການສະແດງໃນລະດັບນາໆປະເທດແບບນີ້ VS: ການສຫຼອງງານມະຫະກຳ Folklife Festival–Asian Fusion ຄັ້ງນີ້ ແມ່ນເນັ້ນ ເຖິງການປະສົມປະສານວັດທະນະທໍາຂອງຊາວອະເມຣິກັນແລະຊາວເອເຊຽ ຊຶ່ງເຍົາວະຊົນ ລາວອະເມຣິກັນກຸ່ມນີ້ນີ້ ກໍຄືຫມາກຜົນຂອງການປະສົມປະສານສອງປະເພນີ ສອງວັດທະ ນະທໍາ ລາວແລະອະເມຣິກັນນັ້ນເອງ ຊຶ່ງທັງ ກີສດາ ຫລືບິນລີ ພູນສິຣິ ແລະ ແຣນນີ ສິດ ທິເດດ ເວົ້າເຖິງຄວາມເປັນມາຂອງກຸ່ມໃນການຮວມຕົວຂອງພວກເຂົາເຈົ້າວ່າ: VS: Break Dance ແມ່ນ ເປັນຊື່ຂອງການເຕັ້ນໂລດໂຜນ ຂອງສວ່ນໃຫຍ່ຈະເປັນເດັກນ້ອຍ ໄວຣຸ້ນ ເຍົາວະຊົນ ຕາມຫົວ ເມືອງໃຫ່ຽ ເຊັ່ນ New York, ແລະ San Diego ຊື່ດັ້ງເດີມຂອງການເຕັ້ນ Break Dance ແມ່ນ B-Boying ແລະໄດ້ລິເລີ່ມຈາກຄຸ້ມ ຢູ່ອາໄສທີ່ລັດຖະບານສ້າງໃຫ້ພວກຍາກຈົນຢູ່ ຊຶ່ງພວກຊາວໜຸ່ມມັກປະສົບກັບບັນຫາ ທາງສັງຄົມມີບັນຫາທາງການເງິນ ຍາກຈົນ ບັນຫາຢາເສບຕິດ ແລະແກ້ງອັນຕະພານ ຈຶ່ງເຮັດໃຫ້ Break Dance ກາຍມາເປັນທາງອອກທີ່ດີ ຂອງກຸ່ມເຍົາວະຊົນທີ່ມີບັນຫາ ທາງສັງຄົມ ແລະເປັນທາງອອກທີ່ດີ ທີ່ໄດ້ສ້າງຄວາມໝັ້ນໃຈໃຫ້ພວກເຍົາວະຊົນເຫຼົ່ານີ້ ຊຶ່ງ ກຣີສດາ ຫຼື ບີນລີ ອະທິບາຍວ່າ: /ກຣີສດາ/ ແລະນັ້ນກໍແມ່ນຄວາມສຳເລັດ ອັນນຶ່ງຂອງກຸ່ມ ເຍົາວະຊົນທີ່ມີສ່ວນປະກອບ ໃນການສະຫຼອງ “Asian Fusion” ຂອງພິພິດຕະພັນ Smithsonian ຄັ້ງທີ 44 ໃນນະຄອນ Washington DC ໃນຊ່ວງສະຫຼອງວັນເອກກະລາດຂອງອະເມຣິກາ